NaiveNeuron/SloPal huggingface dataset:
Hufková, Eva, poslankyňa NR SR (2013-09-03):
Vážený pán predseda, vážené panie poslankyne, vážení páni poslanci, dovoľte mi, aby som v zmysle zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky vystúpila k vládnemu návrhu zákona, ktorým sa mení a dopĺňa zákon č. 106/2004 Z. z. o spotrebnej dani z tabakových výrobkov v znení neskorších predpisov (tlač 653), ako spravodajca Výboru Národnej rady Slovenskej republiky pre financie a rozpočet. Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona Národnej rady Slovenskej republiky o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel ho zaradil na rokovanie 23., teda dnešnej schôdze Národnej rady Slovenskej republiky. Ako spravodajca v prvom čítaní si osvojujem stanovisko, že predmetný návrh spĺňa po formálno-právnej stránke všetky náležitosti návrhu zákona uvedené v § 67 a 68 zákona Národnej rady Slovenskej republiky o rokovacom poriadku Národnej rady Slovenskej republiky, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku a je zrejmý aj jej účel. Všeobecná časť dôvodovej správy obsahuje informáciu o jeho cieli a že je v súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná. Jej osobitná časť obsahuje odôvodnenie jednotlivých ustanovení návrhu. Po rozprave odporučím, aby 1. podľa § 73 ods. 3 písm. c) zákona o rokovacom poriadku Národná rada Slovenskej republiky uvedený návrh zákona prerokovala v druhom čítaní, 2. v súlade s rozhodnutím predsedu Národnej rady Slovenskej republiky č. 627 z 19. augusta 2013 a podľa § 71 zákona o rokovacom poriadku návrh zákona prerokovali výbory: Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodárske záležitosti, Výbor Národnej rady Slovenskej republiky pre pôdohospodárstvo a životné prostredie. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Pán predseda, prosím, otvorte rozpravu k uvedenému návrhu zákona.
Glváč, Martin, podpredseda NR SR (2018-02-06):
S reakciou pán poslanec Poliačik.
Hudacký, Ján, poslanec NR SR (2015-05-26):
Ďakujem pekne za podporu tohto návrhu. V každom prípade nechcem nejako konkrétne reagovať, možno trošku k tým farmám niečo poviem. Je pravda, že v podstate ako keby sa ten problém s pôdou doteraz na Slovensku nevyriešil. A toto je ten základ, lebo, samozrejme, keď hovoríme o rodinných farmách, tak rodinné farmy nemôžu fungovať bez pôdy. Aj preto, hovorím, jedno z tých opatrení, podporných opatrení, ktoré sme uvádzali v tomto návrhu zákona, je, že každý člen rodinnej farmy môže z pozemkového fondu dostať v podstate, samozrejme, ak takáto pôda tam existuje, až 5 hektárov v podstate do dlhodobého nájmu a za nejakú symbolickú sumu. Ide skôr o to, aby sme vytvorili na Slovensku určitý motivačný systém a ten zákon by mohol v podstate, ak by bola tá legislatíva prijatá, vytvárať dobré motivačné predpoklady na to, aby ľudia si uvedomovali svoju závislosť, nebezpečnú závislosť od štátu. Ja som to opakoval stále a budem to stále opakovať, pretože doslova potom sú tí ľudia manipulovaní. Nehovorím teraz, aby v podstate poslanci za stranu SMER si stále nemysleli, že tá kritika padá na nich, ale je to na každej jednej vláde, pretože každá jedna vláda do určitej miery má taký záujem, aj keď zo strany SMER to asi najviac vyčnieva, nejako mať v závislosti ľudí a rodiny. My potrebujeme mať nezávislé rodiny, oslobodené od akýchkoľvek istôt akejkoľvek vlády, ak vytvoríme takýto systém, samozrejme, nikdy nebude každý uspokojený a s niekým sa musí potom človek cez sociálny systém solidarizovať, len musíme nechať priestor na aktivitu pre naše rodiny.
Hrnčiar, Andrej, podpredseda NR SR (2018-11-29):
Pani poslankyňa Gaborčáková.
Pčolinský, Peter, podpredseda NR SR (2023-06-28):
Hlasujeme o postúpení do tretieho čítania. (Hlasovanie.) Prítomných 134, za 26, proti 4, zdržalo sa 102, nehlasovali 2. Návrh sme neschválili. Vyhlasujem hlasovanie o tomto bode za zmätočné. (Reakcia z pléna.) A musíme, lebo už sme v treťom čítaní. Zle ste to prečítali, pán spravodajca. Čiže ešte raz a poriadne. Čiže otváram rovno rozpravu v treťom čítaní . A otváram rozpravu v rámci tretieho čítania. Pýtam sa, či sa chce niekto prihlásiť do rozpravy ústne. Nie. Vyhlasujem rozpravu za skončenú. Teraz dajte hlasovať o zákone ako o celku.
Adamčík, Eduard, poslanec NR SR (2018-12-03):
Ďakujem za slovo, pán predsedajúci. Vážený pán predsedajúci, vážení kolegovia a kolegyne, v súlade s § 73 o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: výbor pre financie a rozpočet, ústavnoprávny výbor a výbor pre hospodárske záležitosti. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 25. januára 2019 a gestorský výbor do 28. januára 2019. Pán predsedajúci, prosím, otvorte rozpravu k uvedenému návrhu zákona.
Hlina, Alojz, poslanec NR SR (2015-12-03):
Ďakujem veľmi pekne, pán predseda, za ústretovosť. Chcem poprosiť, ja som sa pri poslednom hlasovaní, sa stala chyba, ja som, ma vykázalo, že zdržal a chcel som byť za. Ďakujem pekne.
Danko, Andrej, predseda NR SR (2017-04-07):
Ďakujem, pán poslanec. Na vystúpenie pána poslanca štyri faktické poznámky. Uzatváram možnosť prihlásenia. Pán poslanec Mihál, nech sa páči.
Jurinová, Erika, podpredsedníčka NR SR (2014-11-10):
No prišli sme k taktike zľahčovania. Vlastne nič sa nestalo, všetko je v najlepšom poriadku. V podstate ani pani ministerka Zvolenská, ona vlastne ani nebola odvolaná, ani pani podpredsedníčka Zmajkovičová sa vlastne nevzdala funkcie. Takže, dievčatá, poďte, poďte znova do svojich funkcií! Mne to tak príde teraz z toho vystúpenia, ktoré som počula z úst pána poslanca Blahu. Na margo toho, čo povedal pán poslanec Lipšic. Sú to pre mňa, na rozdiel od neho, veľmi desivé informácie. A postupujeme v pravidle: vyvodili sme politickú zodpovednosť, máme hotovo, máme vymaľované, nič viac netreba robiť. Tu prichádzajú po dni, po dni rokovania, kedy nám premiér hovoril, že, tvrdil nám neustále dokolečka, lebo aj z úst poslancov išlo, že ani euro nevyšlo nazmar. Ani euro, ani cent nebol zaplatený, tak zisťujeme, že štvrť milióna euro už vlastne len vďaka tomu, že sa zrušilo pôvodné obstarávanie a nabehlo nové obstarávanie, sa musí, alebo musí byť vyplatené. To je podľa mňa fakt hulvátstvo ešte väčšie, ako keby ani to prvé obstarávanie vôbec neexistovalo. Ktovie, čo všetko sa ešte dozvieme do konca tohto rokovania. Ďakujem.
P. Paška, predseda NR SR: (2007-02-01):
(Zvolané poslanecké grémium.) (Prestávka.) (Po prestávke.)
Kazda, Radovan, poslanec NR SR (2020-07-09):
Teraz pristúpime k hlasovaniu o pozmeňujúcom návrhu z rozpravy. Dajte, prosím, hlasovať o pozmeňujúcom návrhu poslancov Tomáša Šudíka a Petra Kremského.
P. Hrušovský, podpredseda NR SR: (2001-11-08):
Pán podpredseda, chcete sa vyjadriť? Ľ. Fogaš, podpredseda vlády SR: Vážené pani poslankyne, vážení páni poslanci, vážený pán spravodajca, tento návrh zákona sa pripravil práve preto, aby sme prekonali nedostatky v doterajšej legislatívnej úprave. Myslím si, že nejde o dva roky, ale o rok a čosi, počas ktorého po zrušení alebo po úpravách pôvodného zákona číslo 3, čiže nie sú to dva roky, keď bolo potrebné upraviť alebo pripraviť novú legislatívnu úpravu. Myslím si, že nemá zmysel zaoberať sa v tejto chvíli minulosťou, pretože tento návrh je potrebný, to len ukazuje aj vaše vystúpenie, je potrebný predovšetkým preto, aby nová úprava vytvorila kompatibilné podmienky a kompatibilné ustanovenia, ktoré budú ako v zákonoch, tak aj vo vykonávacích predpisoch, teda v prílohách 1 a 6. Realita je taká, že príloha 1 je predložená v celkom novom znení, lebo bolo tam toľko zmien, že nebolo možné to inak urobiť, a príloha 6 je novelizovaná v zákone. Ja vás prosím, aby sme po odsúhlasení pripomienok, ktoré sú uvedené v spoločnej správe a ktoré spravodajca odporúčal schváliť, návrh zákona schválili. Ďakujem pekne.
T. Rosová, poslankyňa: (2008-04-10):
Chcem zároveň apelovať nato, aby táto snemovňa, v ktorej pred chvíľou znela slovenská hymna a hymna Európskej únie, dokázala, že svoj vzťah a záväzok k myšlienkam Európskej únie myslí vážne a že hlasovanie za Lisabonskú zmluvu nebolo iba politickým gestom, ale prejavom našich spoločných hodnôt. Ďakujem pekne.
P. Hrušovský, podpredseda NR SR: (2002-07-03):
E. Rusnáková, poslankyňa: Však práve preto sa hlásim, že, bohužiaľ, ale došlo k chybe, pretože medzi činnosťami rady sa ponechala možnosť poskytovať záruky na úvery a to bolo treba vypustiť. Čiže parlament ak chcel dať do súladu vypustenie z činnosti fondu a z činnosti záruky na úvery, tak mal hlasovať proti bodu 5 spoločnej správy, čo ste nespravili.
Danko, Andrej, predseda NR SR (2016-04-20):
Ďakujem. Do rozpravy je prihlásený pán poslanec Jozef Mihál. Pripraví sa pán poslanec Martin Klus.
Vašečka, Richard, poslanec NR SR (2013-09-17):
Ďakujem veľmi pekne. Dnes som sa zúčastnil na pohrebe Silvestra Krčméryho, ktorý v komunistických väzeniach bol 14 rokov a jeden zo spôsobov, ako dosiahnuť nezákonne to, čo chceli títo totalitníci, bolo, že mu odopierali spánok a nechávali teda ho dňom a nocou hore. Ja si myslím, že toto je veľmi podobné, aby my sme rokovali o tak vážnej veci jednu noc. Všimnite si, je po polnoci. Zajtra celý deň o dôležitých zákonoch a potom znova do noci. A dávate nám na výber, že či teda to zvládneme, alebo nezvládneme. To sú komunistické praktiky. A dávam podnet na ústavnoprávny výbor, aby sa zišiel a usúdil, či je takéto niečo možné. Takže to je jeden návrh. Druhý návrh je, dávam podnet na mandátový a imunitný výbor za napadnutie pána poslanca Viskupiča. Ten prvý podnet bol napadnutie pána poslanca Matoviča, čo dával pán Brocka, ja dávam za napadnutie pána poslanca Viskupiča, ktoré sa odohralo tam pred dverami. Čiže, poprosím vás, dajte o tom hlasovať.
Gál, Gábor, poslanec NR SR (2011-03-31):
Ďakujem za slovo, pán predseda. Vážený pán poslanec, kebyže mám, kebyže je faktická poznámka, by mala smerovať k tomu, že taký... (Prerušenie vystúpenia predsedajúcim.)
Krúpa, Juraj, poslanec NR SR (2022-02-25):
Áno, ďakujem veľmi pekne. Pán poslanec Susko, myslím si, že vám ušlo niekoľko vecí, ktoré sa aktuálne dejú alebo udiali. Najprv by som začal tým, že je to už niekoľko rokov, čo Aliancia schválila ako ďalšiu operačnú doménu kybernetický priestor. Viete veľmi dobre prečo, okrem kybernetických útokov a tak ďalej sa využíva na informačnú vojnu. Takisto sme videli a sme boli svedkami toho, že tá informačná vojna a dezinformácie, ktoré sa šírili, boli zneužívané aj počas príprav konfliktu na Ukrajinu nielen priamo voči Ukrajincom, ale aj u nás. A povedzme si to, že sami sme, alebo bolo tu veľa ľudí, ktorí si mysleli, že situácia je na bojovom poli alebo situácia na Ukrajine je iná, ako ju vidíme dnes. Preto si myslím, že je dôležité v tejto veci urobiť niektoré neodkladné kroky, pretože vidíme, že aj dnes naďalej pokračuje propaganda a informačná vojna aj v našom priestore, a dokonca sú informácie, že niektoré naše domény sú zneužívané na informačnú vojnu aj oproti Ukrajine. Čiže keď vyjadríme solidaritu s Ukrajinou, tak by sme jej mali vedieť pomáhať aj nielen uzneseniami a nejakými veľkými gestami a nejakými deklaráciami, ale aj konkrétnymi krokmi, a toto je jeden z nich. Takže, prosím vás pekne, uvedomte si, že tu sa naozaj nachádzame v úplne inej situácii a musíme v tejto situácii konať. Ďakujem.
Bugár, Béla, podpredseda NR SR (2019-11-28):
Na vystúpenie pani poslankyne s faktickými poznámkami traja. Pani poslankyňa Cigániková.
Krúpa, Juraj, poslanec NR SR (2021-05-12):
Áno...
Laššáková, Jana, podpredsedníčka NR SR (2014-06-11):
Ďakujem pekne, pán spravodajca, zaujmite miesto určené pre spravodajcov. Otváram... (Reakcia spravodajcu.) Ja viem, ale zatiaľ zaujmite, kým otvorím rozpravu. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa hlási niekto do rozpravy ústne. Do rozpravy ústne sa hlási pani podpredsedníčka Jurinová, ale keďže pán spravodajca oznámil, že sa hlási do rozpravy, nech sa páči, máte slovo.
Blanár, Juraj, podpredseda NR SR (2022-04-29):
Pán poslanec Fico, evidujem teda váš procedurálny návrh v tom, že žiadate ako predseda poslaneckého klubu, na základe nejakých dohôd, keďže už nie je počet troch poslaneckých klubov, na bezodkladné zvolanie tohto poslaneckého klubu. Čiže z tohto pohľadu musím kontaktovať predsedu parlamentu, ktorý ju môže priamo zvolať. Takže neviem vám teraz vyhovieť, ale budem kontaktovať predsedu parlamentu a to ostatné, čo ste povedali, je výzva pre pani poslankyňu a predsedníčku výboru. Takže idem kontaktovať pána predsedu. Vyhlasujem päťminútovú prestávku a budeme pokračovať potom vo faktických poznámkach alebo bude grémium. (Prestávka.)
Pčolinský, Peter, podpredseda NR SR (2023-03-16):
Pani poslankyňa Hatráková, vítame vás v rokovacej sále a nakoľko ste spravodajcom tohto bodu, tak prosím, aby ste zaujali miesto a informovali Národnú radu o výsledku rokovania výborov o tomto návrhu zákona a aby ste odôvodnili návrh a stanovisko gestorského výboru.
Kollár, Boris, predseda NR SR (2020-05-12):
Ďakujem. Rovnako poprosím o písomné vyhotovenie. Ešte pán poslanec Robert Fico.
Žiga, Peter, podpredseda NR SR (2024-02-13):
Pán poslanec Pročko.
Baška, Jaroslav, poslanec NR SR (2018-05-10):
Ďakujem veľmi pekne. Začnem asi odzadu. Pán poslanec Poliačik, áno, tá povinná zložka je tých 1,3 až 2,6 eura za hodinu tej produktívnej práce. Neviem, či to naozaj všetci zamestnávatelia takto dodržiavajú, a ešte môžu získať teda to štipendium až do výšky tuším nejakých 360 eur. Čiže ono to vychádza celkom zaujímavo, samozrejme, záleží od toho zamestnávateľa, akým spôsobom si naozaj hodnotí toho študenta, ktorý je preňho potenciálny zamestnanec do budúcna. Pán poslanec Dostál, žiadne sociálne inžinierstvo, v Nemecku to funguje podobne a myslím si, že ani v Nemecku nie je sociálne inžinierstvo. A to, čo vytvárajú samosprávne kraje, to, čo sa snaží vytvárať aj štát, je určitá ponuka, je určitá ponuka pre rodičov a pre tie deti na základe určitých prognóz, štatistík, na základe nejakých čísel. A ja to hovorím vždy, aj to školstvo sa platí z daní nás všetkých a myslím si, že je oveľa lepšie pripraviť také mantinely, takú ponuku na jednotlivých stredných školách v jednotlivých krajoch v rámci celého Slovenska, ktorá zabezpečí to, že ten žiak bude sa učiť naozaj, naozaj to, kde sa aj zamestná, ako potom platiť toho istého žiaka druhýkrát cez rôzne rekvalifikácie zo štátneho rozpočtu. Keď človek, ktorý má už aj remeslo alebo v tomto systéme duálneho vzdelávania môže študovať ďalej, môže si spraviť, ja neviem, maturitu aj dve maturity, môže si spraviť ďalšiu vysokú školu, ale myslím, že je to aj pre ten štát, aj pre tú rodinu, aj toho žiaka, že je samostatný, že nechodí na ďalšie rekvalifikácie a nevie, kedy kde sa zamestná, je to sto razy lepšie, ako keď má takúto prácu a... (Prerušenie vystúpenia časomerom.)
Zemanová, Anna, poslankyňa NR SR (2022-04-28):
Predseda vlády nie je chránený druh. Ani bývalý predseda vlády, ani súčasný, ani poslanec Národnej rady či iný funkcionár. A ani trojnásobný premiér nesmie požívať extra ochranu. Nesmie sa stavať nad zákon. Súhlasíte, kolegovia? (Ruch v sále.) Súhlasíte, pán poslanec Fico? (Reakcie z pléna.) Prečo by mal mať niekto privilégiá len preto, že bol trojnásobným premiérom a teraz je poslancom Národnej rady. Rovnosť pred zákonom platí pre všetkých. Aj pre poslanca Fica. Vo vyspelej demokracii v takejto situácii by obvinený politik vyvodil zodpovednosť sám voči sebe aj voči spoločnosti. Čestne by sa postavil voči obvineniu a umožnil spravodlivosti voľný priebeh a takéto konanie, ako tu máme my dnes v Národnej rade, by vôbec nemalo ani nemuselo byť. Namiesto prevzatia zodpovednosti tu ale Robert Fico predvádza politické útoky. Pán Fico, ako môže niekto na Slovensku veriť v štát a jeho inštitúcie, keď sa politici budú hrať na papalášov? Ako majú občania veriť v spravodlivosť, keď sa vyšetrovaniu vyhýba bývalý trojnásobný premiér, ktorý sa skrýva za poslaneckú imunitu. (Reakcie z pléna, ruch v sále a prerušenie vystúpenia predsedajúcim.)
Viskupič, Jozef, poslanec NR SR (2016-09-13):
Keď ste začali rozprávať, použili ste citát G. B. Shawa, mňa hneď napadlo, že ja si od tohto pána pamätám, vzhľadom na to, čo mi tu všetci robíme, a to je, že prijímame pravidlá, dokonca teraz prijímame pravidlá, ktoré budú definovať politickú súťaž a to, akým spôsobom má parlament rokovať, tak G. B. Shaw povedal, že „zlatým pravidlom je jediné, že zlatých pravidiel nie je“. To hovoril G. B. Shaw ako v kontexte v tom, že akékoľvek pravidlá majú byť pre spoločnosť alebo pre skupinu ľudí prijímané, majú vznikať v diskusii, pretože keď si niekto osobuje právo, že ja som ten najmúdrejší, ja vediem dialóg formou monológu a prídem s nejakým súborom pravidiel, ktoré veľmi eklekticky a účelovo zapracujem do zmeny rokovacieho poriadku, tak sa mi môže stať, alebo ako sa stalo tu, že vyhlásim to za nejaký typ zlatého pravidla. Čiže ak budeme G. B. Shawa čítať v kontexte, uvedomme si v pokore, že prijímame v rámci všeobecného zákonodarstva pravidlá pre celú Slovenskú republiku a zároveň máme tu možnosť prijímať pravidlá pre samých seba. Ak vyjdeme z pokory, že neexistujú tzv. zlaté pravidlá, ale máme ich prijať v diskusii, a v diskusii sú aj prípustné protinázory, tak nemôžte súhlasiť s tým, že niekomu sa obmedzí čas, že niekto nebude mať možnosť vyjadriť svoj názor aj nejakými mnemotechnickými alebo inými vizuálnymi pomôckami alebo, nedajbože, nafotí rečníka alebo... (Prerušenie vystúpenia časomerom.)
Sulík, Richard, predseda NR SR (2011-02-11):
Na, poslanec, na faktickú poznámku reaguje pán poslanec Madej.
Pellegrini, Peter, podpredseda NR SR (2020-05-14):
Neni. Pán poslanec môže reagovať práve na vás všetkých, pretože to sú reakcie na vaše faktické pos..., poznámky, pán Baránik. Takže v tomto prípade, pán Taraba reagoval správne. (Reakcie z pléna.) To nebol ešte pán poslanec Taraba? Par..., par..., pardon, mali ste, mali ste pravdu, pán Baránik, ospravedlňujem sa. Ja som už prečítal, ja som si myslel, že už hovorí pán Taraba. Mali ste pravdu, pán Baránik. Až teraz pán Taraba bude môcť reagovať na vás všetkých, súhlasím. Ospravedlňujem sa. Pán Taraba, nech sa páči.
Suja, Miroslav, poslanec NR SR (2020-04-23):
Ďakujem za slovo, pán predsedajúci. Pán poslanec, súhlasím s tebou, že stavebný zákon, ktorý je tu, je zlý. Ako stavbár mám s tým strašne zlé skúsenosti. Stavebné úrady naprieč celým Slovenskom sú tak iné alebo tak rozdielne, že pri jednotlivých si myslím, že som v inej krajine. Každá vyžaduje niečo iné, zbytočná byrokracia, veľakrát nad rámec zákona. Takže vítam túto iniciatívu, že sa má zmeniť stavebný zákon. Ale čo sa týka diaľnic, že je to zdĺhavé, nesúhlasím. Máme príklad v Chorvátsku, kde vidíme, že keď sa chce, tak sa dá. Je, áno, že teraz v tejto situácii pri koronavíruse to bude možno ťažšie, ale nebude to tu navždy. A môžme dokázať to isté, čo Chorváti, oveľa rýchlejšie, kvalitnejšie a hlavne lacnejšie. Lebo problém pri výstavbe diaľnic je zlé obstarávanie, ktoré sa stále naťahuje, ľudia sa donekonečna odvolávajú alebo firmy a keď sa už obstará, tak sa nezaoberá vlastne zadávateľ, ako sa tá diaľnica vlastne buduje. Dochádza k nim k rozkrádaniu či už vo veľkom tými firmami alebo aj priamo zamestnancami, ktorí tam priamo robia. Pri výstavbe obchvatu Detvy sú všetky tie pletivá, ktoré sú na spevnenie, skoro v každej záhrade po všetkých dedinách. Posypový materiál, ktorý je do základov, tak isto, železo tak isto. Komplet všetci začali v tom období robiť betónové múriky. Mali by sme sa venovať aj tomuto a tým zabránime, keď zamedzíme tomuto rozkrádaniu, že tie diaľnice sa budú stavať rýchlejšie a lacnejšie. A teraz by som chcel ešte niečo... (Prerušenie vystúpenia časomerom.)
Blcháč, Ján, poslanec NR SR (2021-06-29):
Ďakujem pekne za slovo. Vážený pán predsedajúci, kolegyne, kolegovia, ja by som len veľmi stručne chcel potvrdiť všetky tie argumenty, ktoré predniesol predkladateľ pán poslanec Ján Ferenčák. Rovnako on ako primátor mesta, takisto aj ja dennodenne sa stretávame s touto agendou problémov pozemkov Slovenského pozemkového fondu, resp. Slovenskej republiky v správe Slovenského pozemkového fondu pod rôznymi budovami, infraštruktúrou rôzneho charakteru a ich prípadného nadobudnutia alebo prenájmu kvôli rekonštrukciám. Súhlasím aj s tým, že by nemalo ísť o koalično-opozičný spor, aj keď mnohokrát cítime v obciach a mestách, že napriek tomu, že tieto koalično-opozičné záležitosti nerieši ani zákon o obecnom zriadení, častokrát sa prenášajú aj do miest a obcí, ale v tomto prípade naozaj platí, že je v mene potrieb obyvateľov miest a obcí, aby sa takýto zákon prijal a aby sme raz navždy tie diskusie dlhodobé, čo sa týka prevodov pozemkov zo Slovenského pozemkového fondu na mestá a obce, ktoré sa vedú na pôde Združenia miest a obcí Slovenska alebo aj na Únii miest Slovenska, konečne vyriešili a oslobodili takto mestá v ich ďalšom rozvoji. Boli tu spomenuté konkrétne prípady, ktoré potvrdzujem, že sa stretávame v praxi s rôznymi dlhodobými povedzme prieťahmi pri prevode pozemkov alebo s rôznymi prekážkami, čo sa týka ceny a podobne. Takže ešte ja aj ako spravodajca by som si dovolil podporiť tento návrh a požiadať poslancov koalície aj opozície o podporu tohto zákona v prvom čítaní. V druhom čítaní prípadne, samozrejme, môžu byť aj vznesené pozmeňujúce návrhy, ale v konečnom dôsledku očakáva verejnosť aj teda predstavitelia miest a obcí, že parlament v tomto prípade naozaj, tak ako povedal pán predkladateľ, aspoň takouto malou, malým dielom ocení prístup samosprávy ku pomoci pri riešení následkov ochorenia COVID, ktoré sme museli riešiť alebo ktorých riešení sme sa veľmi dobre ako mestá a obce zhostili. Ďakujem pekne.
J. Senko, poslanec: (2007-05-16):
Nakoniec má na to vplyv aj celkom silné ekonomické pozadie. Vie, že v tejto oblasti v minulosti zlyhala. Nechce priznať pred verejnosťou, že je to norma, ktorej cieľom je zmeniť kvalitu pracovného prostredia na Slovensku, že je to norma, ktorá verím, nájde pochopenie medzi verejnosťou, občanmi, ako aj zamestnancami. Nakoniec len oni môžu na svojej vlastnej koži pocítiť jej význam. Verím, že napomôže napraviť zdeformované spoločenské vnímanie v spoločnosti ohľadom takých hodnôt, ako je solidarita, sociálnosť, spolupatričnosť, význam platenia daní, odvodov, dôstojnosť ukončenia pracovného pomeru a podobne. Pritom nechcem znehodnotiť tých zamestnávateľov, ako aj živnostníkov, ktorí sú príkladom už aj teraz v odmeňovaní či vo vytváraní primeraných pracovných a sociálnych podmienok pre svojich zamestnancov. Že aj pracovníci, tí, ktorých sa to týka, opäť budú nadobúdať svoju dôstojnosť pri požiadavke na primeranú odmenu, podmienky pri práci, právo na oddych. Že predavačky vo veľkých obchodných reťazcoch alebo krajčírky, šičky či iné profesie robotníkov, zamestnancov či živnostníkov v úvodzovkách, ktorých sa to dotýka, dostanú odmenu zodpovedajúcu odvedenej práce bez toho, že by museli neúmerne pracovať 12 až 16 hodín, nadháňať nadčasy, ktorí sú bez nároku na voľný víkend, sviatky, dovolenku, poistenie v chorobe a podobne. Nakoniec za primeraný pracovný čas mimochodom už v 19. storočí... (Prerušenie vystúpenia časomierou.)
Šuteková, Miriam, poslankyňa NR SR (2020-07-07):
Sľubujem. (Potlesk.)
Poliačik, Martin, poslanec NR SR (2012-09-14):
Pán kolega, áno, súhlasím s tým, ženy a muži nie sú rovnaké bytosti, ale mali by mať rovnaké šance. Mali by mať rovnaké šance a mali by mať rovnaký prístup k veciam, ktoré samy osebe nie sú definované ako buď pre jedných, alebo pre druhých. Ale chytím sa jednej veci, ktorá ma trošku znepokojila v tom vašom príhovore. Je mi zvláštne, že ľudia, ktorí zdieľajú v mnohom vaše myslenie, pán kolega, na jednej strane broja proti potratom a ich počtu a na druhej strane broja proti zodpovednej rodičovskej príprave na rodinu a broja proti antikoncepcii. Je to práve vďaka antikoncepcii v akejkoľvek forme, že nám počty potratov klesajú. Je to vďaka sexuálnej výchove na školách, kde sa otvorene s deťmi o týchto veciach rozpráva a kde aj deti z rodín, v ktorých rodičia majú vážny problém o niektorých témach rozprávať, sa dozvedajú o tom, akým spôsobom sa má viesť zdravý sexuálny život a akým spôsobom je možné byť zodpovedným rodičom. Takže ak chceme bojovať proti potratom, tak obávam sa, že bez akceptovania antikoncepcie to, bohužiaľ, nebude možné. Chvalabohu, aj v tak kresťansky ladenej krajine si toto ľudia uvedomujú a keby sme si spravili štatistiky o sexuálnom správaní, tak oveľa viacej vychádzajú z rozumu ako z toho, čo im káže nejaká dogma. Vďaka.
P. Hrušovský, podpredseda NR SR: (2002-02-22):
J. Migaš, predseda NR SR: Panie poslankyne, páni poslanci, včera som pred skončením včerajšieho rokovacieho dňa dostal informáciu z vlády v súlade s uznesením Národnej rady Slovenskej republiky k tomuto bodu, čiže ja vám môžem teraz zabezpečiť jej distribúciu buď do klubov, alebo poslancom, alebo potom na začiatku 56. schôdze. Dohodnime sa. Informácia prišla večer, jednoducho sa to administratívne nestihlo. Pán poslanec Cabaj, nech sa páči.
Šimečka, Michal, podpredseda NR SR (2024-02-06):
Ďakujem. A ani toto neni procedurálny návrh. Pán poslanec Šmilňák.
Plaváková, Lucia, poslankyňa NR SR (2024-04-16):
Ďakujem veľmi pekne za slovo, pán predsedajúci. Mňa teda veľmi zaujalo, akým spôsobom pán minister hodnotí, čo sme nesprávne označili za protiústavné alebo protizákonné, lebo mám pocit, že je asi jasnovidec, pretože mnohé z tých prípadov, ktoré pomenoval, nie sú ukončené. Čo sa týka ochrany oznamovateľov, prebieha správne konanie voči ministerstvu vnútra, prebiehajú súdne konania, ani jeden z tých prípadov nie je uzavretý. Zároveň ani Ústavný súd neskonštatoval, že zrušenie Úradu špeciálne prokuratúry nebolo v nesúlade s ústavou, toto rozhodnutie ešte nepadlo, takže neviem, akým spôsobom vy viete prejudikovať, ako konkrétne orgány, ktoré v týchto prípadoch rozhodujú, rozhodnú, lebo my teda tie rozhodnutia ešte nepoznáme. Ďakujem.
Blanár, Juraj, podpredseda NR SR (2023-02-02):
Posledný s faktickou poznámkou pán poslanec Štefan Kuffa.
Šefčík, Marek, poslanec NR SR (2023-05-25):
Ďakujem pekne, pán predsedajúci, za slovo. Vážené panie poslankyne, páni poslanci, v súlade s § 80 ods. 1 zákona o rokovacom poriadku som bol určený za spravodajcu k návrhu uvedeného zákona, je to tlač 1629. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre sociálne veci a Výbor Národnej rady Slovenskej republiky pre zdravotníctvo. Za gestorský výbor zároveň navrhujem Výbor Národnej rady pre zdravotníctvo. Odporúčam, aby výbory prerokovali predmetný návrh zákona v druhom čítaní do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, skončil som, nech sa páči, otvorte, prosím, rozpravu.
Valášek, Tomáš, poslanec NR SR (2021-11-30):
Vďaka. Veľmi krátko. Nikto sa tu nikomu nebude vysmievať aspoň tieto ďalšie dve minúty. Myslím si, že zákony si zaslúžia poctivú diskusiu. Mňa zamrzelo, pán Kuffa, že ste sa snažili hneď na začiatku zriadiť, aby sa o tomto zákone vôbec nehlasovalo, pretože to vypovedá niečo o politickej kultúre, že táto diskusia by podľa vás ani neprebehla. Nie. Je to dôležité, aby prebehla, ja ju vítam a bez výsmechov poďme sa baviť o merite veci. Zaznelo tu, kritika v vašej strany, pán poslanec, že teraz v čase pandémie my riešime marihuanu. Ja som si dal vyhľadať, aké dva návrhy ste na túto schôdzu navrhli vy. Jedna je štátne symboly, druhé vlajky, druhé je LGBTI na školách. Prosím, vysvetlite mi, ako tieto zákony riešia pandémiu. Povedali ste, že legalizujete, že legalizujeme všetky drogy týmto návrhom zákona. Na tom nie je pravda nič od začiatku po koniec. Nelegalizujeme, dekriminalizácia je iná ako legalizácia, nemám čas to vysvetľovať. Ak chcete, môžeme si to vysvetliť pri káve po schôdzi a nelegalizujeme všetky drogy, už vôbec osobitne na rozdiel od toho koaličného alebo poslaneckého návrhu z časti skupiny poslancov koalície. My explicitne vynímame marihuanu, aby bolo úplne jasné, že sa bavíme len o jednej jedinej droge, nie o iných. Povedali ste, že ak je človek recidivista či pod vplyvom alkoholu alebo drog, tak pácha iné trestné činy. Teraz je, nebudem sa púšťať do diskusie, či je to tak alebo nie. Zaujalo ma, že ste pripustili, že aj ľudia pod vplyvom alkoholu sú v podstate rovnako náchylní podľa vás páchať trestné činy, čím vzniká otázka, ako už povedal pán poslanec Baránik, tak prečo potom je úplne legálne sa môcť z alkoholu spiť do nemoty, ale za ekvivalent toho istého v podobe marihuany je človek odsúdený, ak to robí dvakrát na dekádu vo väzení. To nedáva zmysel. Posledná vec s tým súvisiaca, povedali ste, že tento návrh ide proti študentom a mladým deťom, čiže podľa vás je v záujme študentov, aby strávili desať rokov vo väzení, keď ich dvakrát prichytia s jointom? To vás skutočne vyzývam ísť toto vysvetliť, takúto formu pomoci, do Mlynskej doliny a som úprimne zvedavý, ako medzi tým... (Prerušenie vystúpenia časomerom.)
Čepček, Martin, poslanec NR SR (2020-07-09):
Ďakujem kolegom, ďakujem kolegom, že moje pripomienky ku kilečku, čiže k návrhu tzv. pomoci malým podnikateľom zapracovali do pozmeňovacích návrhov.
Laššáková, Jana, podpredsedníčka NR SR (2012-11-28):
Príjemné dobré ráno, vážené panie poslankyne, páni poslanci. Otváram druhý rokovací deň 11. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci Mikuláš Dzurinda, Bibiána Obrimčáková a Magdaléna Vášáryová. Teraz prosím povereného overovateľa poslanca Jozefa Viskupiča, aby oznámil výsledok tajného hlasovania o návrhu na voľbu predsedu Správny rady Ústavu pamäti národa . Nech sa páči, pán poslanec, máte slovo.
Stohlová, Tamara, poslankyňa NR SR (2024-09-17):
Ďakujem pekne. Pán minister, určite sa zhodneme na jednej veci, a to je, že envirofond nebol využívaný ani transparentne, ani efektívne. Koniec koncov skonštatoval to aj NKÚ vo svojej správe z roku 2021. Ale vy naozaj chcete tvrdiť, že riešením malo byť to, že o tých financiách budete po novom o tých 300 miliónoch rozhodovať vy? Alebo to, že zrušíte pevné percentuálne určenie na konkrétne zákonom stanovené účely? Alebo že o tom budú rozhodovať, pán Kalivoda, teda keď už ste to spomínali, ďalšie tri iné ministerstvá bez sektorových cieľov, takže je jasné, na aké opatrenia sa to asi bude využívať. Tak to chcete tvrdiť, že to má byť to riešenie? A preto sa tie firmy, tie priemyselné zväzy, ktoré mali dostávať viac peňazí, tie samosprávy, ktoré mali mať konečne na všetky tie kanalizácie a zatepľovania aj tie ochranárske organizácie, preto sa postavili voči vášmu pôvodnému aj terajšiemu návrhu? Naozaj? Preto, lebo vy prinášate to riešenie, ktoré pomôže tak zásadne životnému prostrediu? Naozaj? Naozaj? Tomu nemôžete veriť ani vy sám.
Blanár, Juraj, podpredseda NR SR (2022-05-03):
Nech sa páči.
Hrnčiar, Andrej, podpredseda NR SR (2016-07-07):
Poprosím vás, aby ste ma nechali dopovedať. Overil som si ešte raz u pána predsedu Národnej rady, že mám ja jediný poverenie viesť dnes schôdzu. Ja som pani podpredsedníčku na to upozornil... (Potlesk.) Ja som pani podpredsedníčku na to upozornil, nerešpektovala, nerešpektovala toto, čo som jej povedal. Žiadam, aby ste dali hlasovať o mojom procedurálnom návrhu, aby sme zistili, či je Národná rada uznášaniaschopná. Podľa rokovacieho poriadku musíte dať hlasovať o procedurálnom návrhu poslanca Národnej rady.
Dostál, Ondrej, poslanec NR SR (2018-05-10):
Ďakujem, pani ministerka, za prečítanie odpovede pani ministerky. Napriek tomu, že tu máme teraz takú živšiu hodinu, živšiu hodinu otázok, asi nemôžem veľmi očakávať, že mi odpoviete na prípadnú doplňujúcu otázku, keďže je to iný rezort, ale myslím si, že je úplne bizarné a absurdné, ak tu operujeme s nejakou zásadou proporcionality, ktorá sa týka ochrany osobných údajov, zoči-voči tomu, čo sme sa o priamych platbách a ich zneužívaní dozvedeli v uplynulých týždňoch. Dozvedeli sme sa to od novinárov, počuli sme to, myslím, včera od generálneho prokurátora pána Čižnára. To, že nie je dostatočne informovaná verejnosť, to, že nie je dostatočne, dostatočná kontrola využívania priamych platieb, je evidentné. A ja chápem, že tri mesiace nazad alebo pol roka nazad ešte bolo možné hovoriť niečo o tom, že musíme tu chrániť osobné údaje, aj keď teda, keď sa to týka právnických osôb, tak o akých osobných údajoch, preboha, je reč, keď sa to pere cez firmy. Takže my sme sa o to usilovali formou hromadnej pripomienky minulý rok. Teraz si podrobné údaje od pani ministerky Matečnej vyžiadal aj pán premiér Pellegrini. Tak ja len pevne dúfam, že nastane zásadná zmena v tom, čo sa zverejňuje ohľadom priamych platieb, pretože ten systém, ktorý tu dnes máme, je doslova kriminálny. Ďakujem.
Pellegrini, Peter, podpredseda NR SR (2020-04-07):
Prezentujme sa a hlasujme o bodoch 1, 6, 8 až 15 zo spoločnej správy. (Hlasovanie.) Prítomných 130 poslancov, za hlasovalo 114, zdržali sa 16. Konštatujem, že tieto body zo spoločnej správy sme schválili.
Hort, Milan, podpredseda NR SR (2010-12-03):
Ďalej s faktickou poznámkou pán poslanec Andrej Ďurkovský, nech sa páči.
Bugár, Béla, podpredseda NR SR (2010-12-08):
Ďakujem. Otváram rozpravu a konštatujem, že som dostal písomnú prihlášku dvoch poslancov. Ako prvý vystúpi pán poslanec Gaľa a pripraví sa pán poslanec Raši.
Laššáková, Jana, podpredsedníčka NR SR (2015-07-01):
Pán poslanec Novotný, nech sa páči.
D. Lipšic, podpredseda vlády a minister spravodlivosti SR: (2004-05-12):
Spomenutú kompetenciu je po vstupe Slovenskej republiky do Európskej únie nevyhnutné zabezpečiť a doplnenie ministerstvu spravodlivosti sa navrhuje z toho dôvodu, že ministerstvo spravodlivosti už v súčasnosti zabezpečuje obdobnú činnosť, ktorou je zastupovanie Slovenskej republiky v konaní pred Európskym súdom pre ľudské práva v Štrasburgu. Podrobnosti o zabezpečovaní zastupovania Slovenskej republiky pred súdnymi inštanciami Európskych spoločenstiev v Luxemburgu boli obsahom materiálu Informácia o zastupovaní pred Súdnym dvorom Európskych spoločenstiev a Súdom prvého stupňa Európskych spoločenstiev, ktorý schválila vláda na svojom zasadnutí 3. marca tohto roku. Zástupca Slovenskej republiky v konaní pre Súdnym dvorom Európskych spoločenstiev a Súdom prvého stupňa Európskych spoločenstiev v Luxemburgu bol vymenovaný minulý týždeň a do tejto funkcie som vymenoval doktora Radoslava Procházku. Vážené pani poslankyne, vážení páni poslanci, prosím vás o podporu tohto vládneho návrhu zákona. Ďakujem.
Zimenová, Zuzana, poslankyňa NR SR (2017-06-21):
Ďakujem pekne. Chcem sa aj ja z tohto miesta poďakovať pánovi riaditeľovi za obsažnú správu a za všetky činnosti, ktoré naozaj tento úrad vykonával. Nedá mi v podstate nezopakovať aj to, čo hovorila pani kolegyňa Jurinová a Blahová. Obe sme členkami, teda všetky tri sme členkami výboru pre ľudské práva a národnostné menšiny, kde sme túto správu prerokúvali a mňa opakovane udivuje postoj vládnych poslancov, ktorí odmietli čo i len prijať túto správu na vedomie. A ja sa domnievam rovnako ako Erika Jurinová, že niet najmenšieho dôvodu nevziať túto správu na vedomie, pretože všetky činnosti, ktoré mal tento úrad vykonávať, ich vykonával zodpovedne a kvalitne. A rovnako sa domnievam, že všetky snahy o demontáž tohto úradu alebo jeho kompetencií, tak ako sú nastavené, sú nebezpečné.
Pellegrini, Peter, predseda NR SR (2015-06-15):
Pán poslanec Vašečka.
Droba, Juraj, poslanec NR SR (2011-03-30):
Pán Švantner, možno som nebol dobre porozumený. Ja som hovoril o Slovenskej národnej strane vedenej Jánom Slotom, nehovoril som paušálne o vašej strane. Takže ak to bolo tak pochopené, tak sa ospravedlňujem. Myslím si, že tá rétorika, ktorú hlavne pán Slota prezentoval konzistentne niekoľko rokov za sebou, tie vzťahy s Maďarskom určite nevylepšila, práve naopak, pohoršila ich. Myslím si, že mnohé z tých vyjadrení boli nevyvážené a zbytočné a boli natoľko agresívne, že potom sme sa nemohli čudovať niektorým reakciám z maďarskej strany. Môžeme sa dohadovať, samozrejme, či bolo skôr vajce alebo sliepka a že kto začal skôr provokovať, ale myslím si, že vôbec existencia Jána Slotu v slovenskej politike výrazne zhoršila vzťahy s Maďarskom. Čo sa týka súčasnej situácie v Maďarsku, samozrejme, sme veľmi opatrní a pozorujeme a sledujeme, čo sa tam deje. Moja kritika voči Ukrajine a Bielorusku smerovala k tomu, že sa tam podkopávajú základy demokracie. V Maďarsku sa to zatiaľ ešte nedeje. Tá parlamentná demokracia tam stále funguje. Takže to je k tomu asi toľko. Ináč, príhovor som si písal sám. A za to, že som ho čítal, sa ospravedlňujem, ešte nie som natoľko zručný asi rétoricky, aby som hovoril z hlavy. Čo sa týka návštevy u Kaddáfího, že bola to obchodná cesta. Na to poviem toľko, že ak niečo robí zle Francúzsko alebo Británia, alebo USA, nemusíme po nich opakovať. Ja si myslím, že stretnutie s Kaddáfím bolo chybou a nebolo správne. A ak sa bavíme o tom, aké benefity a prínos táto obchodná cesta mala, tak vám poviem, že nikde som sa nedočítal o žiadnom kontrakte veľkej slovenskej firmy s Líbyou. Takže predpokladám, že aj keď možno ten zámer bol dobrý, tak sa minimálne nevydaril. Ďakujem.
R. Fico, poslanec: (2002-03-12):
J. Migaš, predseda NR SR: Pán poslanec Šepták. R. Šepták, poslanec: Ďakujem za slovo, pán predseda. Ja navrhujem vypustiť z dnešného programu body 6 a 7. Ide o skrátené legislatívne konanie o vládnom návrhu zákona o Súdnej rade a vládny návrh zákona o Súdnej rade a o zmene a doplnení niektorých zákonov. Zákon o Súdnej rade platí, treba ho len uverejniť v Zbierke zákonov, lebo inak dôjde k porušeniu rokovacieho poriadku, pán predseda. Ďakujem. J. Migaš, predseda NR SR: Pani poslankyňa Tóthová.
Žiga, Peter, minister hospodárstva SR (2018-10-16):
Ďakujem, pani predsedajúca, ja budem veľmi stručný a poviem len pár viet. Toto je typická opozícia, ja som veľmi smutný, pán poslanec Galek, že ste potrebovali strhnúť na seba pozornosť a trištvrte hodinu alebo 50 minút ste sa tu v rámci rozpravy vyjadrovali len vy. Nesporne máte dostatočné vedomosti o tejto téme a možno jeden z najlepších v rámci tohto pléna. Ale asi ani vás nezaujíma môj názor na túto vec, a keďže som už minule vám sľúbil, že vystúpim v rozprave, nedali ste mi priestor, nebudem, nebudem sa tu už zajtra vracať k tejto téme a ja odporučím aj našim poslancom, aby nehlasovali za vaše pozmeňujúce návrhy, pretože sú scestné, nepodložené aj odborne nevysvetlené a nemajú základy, a sme sa viackrát na túto tému bavili aj na výboroch, aj pri rôznych iných rôznych iných príležitostiach. Ja, asi nemáte záujem diskutovať, je tiež potom s vami nemám záujem diskutovať. Pekný večer vám prajem. (Reakcie z pléna.)
Šeliga, Juraj, podpredseda NR SR (2020-10-20):
Prezentujme sa hlasujme. (Hlasovanie.) Prítomných 120, za 37, proti 56, zdržalo sa 27, nehlasovali: nikto. Konštatujem, že ani tento bod pozmeňujúceho návrhu sme neschválili. Nech sa páči.
Paška, Pavol, predseda NR SR (2014-09-23):
Faktické poznámky traja páni poslanci. Končím možnosť sa prihlásiť. Pán poslanec Huba.
Figeľ, Ján, podpredseda NR SR (2013-05-31):
Ďakujem pekne. Chce sa k rozprave, nie, spravodajca vyjadriť. Prerušujem rokovanie o tomto bode programu. Ďakujem, páni. Teraz nasleduje ďalší bod programu, ktorým je prvé čítanie o návrhu poslancov Ivana Štefanca, Pavla Freša a Ľudovíta Kaníka na vydanie zákona, ktorým sa mení zákon č. 311/2001 Z. z. Zákonník práce v znení neskorších predpisov. Návrh zákona je uverejnený ako tlač 501 a návrh na jeho pridelenie do výborov je v rozhodnutí č. 480. Dávam slovo poslancovi Ivanovi Štefancovi, aby návrh zákona uviedol. (Rokovanie o návrhu poslancov Národnej rady Slovenskej republiky Ivana Štefanca, Pavla Freša a Ľudovíta Kaníka na vydanie zákona, ktorým sa mení zákon č. 311/2001 Z. z. Zákonník práce v znení neskorších predpisov , tlač 501.)
Grendel, Gábor, podpredseda NR SR (2022-10-06):
... kolegovia, pán poslanec Šefčík, máte možnosť prihlásiť sa s faktickou poznámkou. Neprekrikujte sa.
Hort, Milan, podpredseda NR SR (2011-10-19):
Ďakujem. S faktickými poznámkami sa prihlásili pán poslanec Jasaň a pani poslankyňa Viera Tomanová. Uzatváram možnosť reagovať vo faktickej poznámke na vystúpenie predrečníka. Slovo má pán poslanec Jasaň.
Ďuriš Nicholsonová, Lucia, podpredsedníčka NR SR (2019-05-13):
Ďakujem pekne. Otváram všeobecnú rozpravu. Písomnú prihlášku som nedostala, ale v súlade s rokovacím poriadkom požiadal o slovo pán navrhovateľ, pán poslanec Hrnko. Nech sa páči.
Korčok, Ivan, minister zahraničných vecí a európskych záležitostí SR (2021-10-22):
Ďakujem pekne za slovo. Vážený pán predsedajúci, pani poslankyne, páni poslanci, uvedená dohoda, ktorú citoval pán predsedajúci, je dohoda, ktorá má za cieľ posilniť spoluprácu medzi zmluvnými stranami v otázkach spoločného záujmu, vytvára právne záväzný rámec pre vzťahy Európskej únie so Singapurom, zameriava sa na celý rad otázok, ako napríklad sloboda, bezpečnosť, spravodlivosť, a neopomína ani štandardné otázky či záväzky týkajúce sa ľudských práv alebo spoločného boja proti terorizmu. Hospodárska spolupráca je kľúčovým pilierom vzťahov Singapuru s Európskou úniou. Len pripomeniem, že v Singapure pôsobí vyše desaťtisíc európskych spoločností. Mnohé využívajú Singapur ako regionálne centrum pre svoje podnikanie, rovnako ako logistické a distribučné centrá umiestnené v tejto krajine. Singapur a Európska únia sú dôležití obchodní, investiční partneri. EÚ je tretím najväčším obchodným partnerom Singapuru po Číne a Malajzii. Singapur predstavuje piateho najväčšieho obchodného partnera pre EÚ z krajín Ázie a pätnásteho najväčšieho obchodného partnera EÚ. Celkovo EÚ má pozitívne saldo vzájomného obchodu. V Singapure je umiestnených 63 % priamych zahraničných investícií EÚ v krajinách ASEAN-u a Európska únia je druhým najväčším zahraničným investorom v Singapure po Číne s podielom 25 %. Na druhej strane Singapur je druhým najväčším zdrojom priamych zahraničných investícií z krajín Ázie v Európskej únii.	Za Slovenskú republiku bola dohoda podpísaná v októbri 2018 v Bruseli. Predkladaná dohoda je, tak ako predchádzajúca, zmiešanou úniovou zmluvou, teda zmluvnými stranami sú Európska únia a jej členské štáty na jednej strane a tretia krajina, v tomto prípade Singapurská republika na strane druhej. Dohoda podlieha v súlade s čl. 86 písm. d) ústavy vysloveniu súhlasu Národnej rady spolu s jej rozhodnutím o tom, že dohoda má charakter prednostnej medzinárodnej zmluvy v zmysle čl. 7 ods. 5 Ústavy Slovenskej republiky. A vnútroštátny schvaľovací proces bude ukončený ratifikáciou dohody prezidentkou Slovenskej republiky. Vážený pán predsedajúci, pani poslankyne, páni poslanci, dovoľujem si vás požiadať, aby Národná rada vyslovila súhlas s Dohodou o partnerstve a spolupráci medzi Európskou úniou a členskými štátmi a Singapurskou republikou a tiež aby rozhodla o tom, že dohoda je medzinárodnou zmluvou, ktorá má prednosť pred zákonmi Slovenskej republiky. Prosím vás o podporu a ďakujem vám za pozornosť.
B. Bugár, podpredseda NR SR: (2002-12-12):
(Hlasovanie.) Prítomných je 127 poslancov, za návrh 75,  proti 40,  zdržalo sa 11, nehlasoval 1. Konštatujem, že sme prijali uznesenie Národnej rady Slovenskej republiky, ktorým sme schválili návrh rozpočtu Sociálnej poisťovne na rok 2003. Teraz budeme pokračovať hlasovaním o návrhu uznesenia k návrhu poistného rozpočtu Všeobecnej zdravotnej poisťovne na rok 2003, tlač 94. Pán spoločný spravodajca, pán poslanec Biroš, máte slovo. P. Biroš, poslanec: Vážený pán predsedajúci, vážené kolegyne, kolegovia. Predkladám návrh uznesenia gestorského výboru k rozpočtu Všeobecnej zdravotnej poisťovne. Uznesenie. Národná rada Slovenskej republiky z 12. decembra 2002 k návrhu poistného rozpočtu Všeobecnej zdravotnej poisťovne na rok 2003 konštatuje: Po A., že návrh poistného rozpočtu Všeobecnej zdravotnej poisťovne na rok 2003 bol predložený v súlade s § 49 zákona Národnej rady Slovenskej republiky č. 273/1994 Z. z. o zdravotnom poistení, financovaní zdravotného poistenia, o zriadení Všeobecnej zdravotnej poisťovne a o zriaďovaní rezortných odvetvových, podnikových a občianskych zdravotných poisťovní v znení neskorších predpisov. Po B. schvaľuje poistný rozpočet Všeobecnej zdravotnej poisťovne na rok 2003 s tým, že predpokladaná tvorba fondov celkom a použitie fondov sú rozpočtované nasledovne: tvorba fondov celkom 42 262 333 tisíc korún, použitie fondov výdavkov 42 262 333 tisíc korún a v tom po a) základný fond 39 704 507 tisíc korún, rezervný fond 157 939 tisíc korún, účelový fond 630 758 tisíc korún a správny fond 1 769 129 tisíc korún. Prosím, pán predseda, dajte hlasovať.
M. Fronc, poslanec: (2007-05-17):
Pán minister, vypísali ste verejné obstarávanie na realizáciu administrácie programu Mládež v akcii, čo je program hradený z európskych fondov v hodnote skoro 400 mil. korún. Do verejného obstarávania sa prihlásila Juventa a nadácia Intenda. Juventa dala ponuku za 50 mil. Sk, Intenda za 49 mil. Sk. Verejné obstarávanie ste následne zrušili a projekt ste zverili Juvente. Preto sa chcem opýtať, pán minister, na základe čoho ste zrušili toto verejné obstarávanie a či ste následne vypísali nové verejné obstarávanie, alebo ste projekt priamo zverili Juvente, teda priamym zadaním. A posledná otázka v tejto veci: Je tento postup v súlade s pravidlami pre čerpanie prostriedkov z európskych fondov, nestane sa, že Slovensko potom bude musieť vracať peniaze do európskych fondov? Ďakujem.
Laššáková, Jana, podpredsedníčka NR SR (2014-01-30):
Pán poslanec Číž, nech sa páči.
J. Blanár, poslanec: (2004-06-24):
A z tohto dôvodu som upravil svoj pozmeňujúci návrh, že som vypustil 1. bod a ostáva v platnosti 2. bod s tým, že je rovnako vypustená posledná veta: „Zmluvné podmienky nesmú byť obmedzením časovej ani obsahovej realizácie projektov.“ A bolo to prerokované aj s predkladateľom, ktorý to takto akceptuje. Ďakujem pekne vopred za podporu môjho pozmeňujúceho návrhu pri hlasovaní.
Kollár, Boris, predseda NR SR (2023-02-16):
Pán poslanec Suja, nesúhlasím s tým, že sa tu nedodržiava rokovací poriadok. Musím súhlasiť s pánom Šeligom, ale môžme to urobiť nasledovne, aby ste tuná nerobili diskusný krúžok takto, tak zvolávam na pätnástu grémium a tam sa dohodneme, politické kluby, aby sme tu nerobili cirkus pred kamerami. Ďakujem pekne. (Poslanecké grémium. Prestávka.)